Ivo Karlović

**Ivo Karlović** nekadašnji je hrvatski teniser i, uz Reillyja Opelku, najviši na ATP Touru (211&nbsp;cm). Smatra se jednim od najboljih servera – nekoliko godina bio je prvi ili među prvima po broju asova u sezoni. Njegova visina omogućavala mu je da servira s velikom brzinom i jedinstvenom putanjom. Bio je vlasnik najbržeg ikad zabilježenog servisa u profesionalnom tenisu, na bilo kojem nivou teniskih takmičenja.

Nakon gotovo dvije i po godine neaktivnosti, 21. februara 2024. objavio je završetak karijere.

## Rekordi vezani za servis 
mini|lijevo|250px|Karlović je izveo najbrži servis ikad (dotad) tokom meča parova u Davis Cupu protiv Njemačke 5. marta 2011.
Karlović je 18. septembra 2009. odservirao 78 asova (77 na prvi servis) u meču Davis Cupa protiv Radeka Štěpáneka, oborivši svoje prethodne rekorde od 51 asa (protiv Danielea Braccialija na Wimbledonu 2005) i 55 (protiv Lleytona Hewitta na Roland Garrosu 2009). U čitavoj karijeri samo jednom nije uspio odservirati as: protiv Gaëla Monfilsa u Monte Carlu 2008. Njegov rekord po broju asova u jednom meču oborili su John Isner i Nicolas Mahut u najdužem meču u historiji tenisa u prvom kolu Wimbledona 2010 (Isner 113, Mahut 103).

Godine 2007. Karlović je postao četvrti teniser koji je prešao broj od 1000 asova u sezoni. Završio je tu sezonu s 1318 asova i po tome došao na drugo mjesto svih vremena, odmah iza svog zemljaka Gorana Ivaniševića, koji ih je odservirao 1477 u sezoni 1996. Godine 2015. postao je treći igrač koji je prešao broj od 9000 asova u karijeri nakon Ivaniševića i Roddicka. U meču drugog kola Canada Mastersa 2015. protiv Miloša Raonića prešao je i broj od 10.000 asova u karijeri. Pred kraj sezone uspio je prestići i Ivaniševićev rekord od 10.183 asa u karijeri.

Karlovićev najbrži zabilježeni servis iznosi 251&nbsp;km/h, a odservirao ga je 5. marta 2011. u meču parova u Davis Cupu protiv Christophera Kasa i Philippa Petzschnera iz Njemačke, koji su on i Ivan Dodig izgubili u pet setova. Njegov prethodni rekord bio je 246&nbsp;km/h u pobjedi protiv Arnauda Clémenta u finalu *Nottingham Opena* 2007. To je 3. najbrži servis ikad; na drugom je mjestu Roddick sa 249&nbsp;km/h. Također je odservirao drugi servis od 232&nbsp;km/h protiv Paula Capdevillea 3. augusta 2007, što je najbrži drugi servis u historiji.

Karlovićev rekord od 251&nbsp;km/h srušio je Samuel Groth na čelendžeru u Busanu 2012 (263&nbsp;km/h), ali je on i dalje važio za ATP-turnire sve do 2016, kada ga je srušio John Isner.

Dana 19. juna 2015. u četvrtfinalnom meču u Halleu protiv Tomáša Berdycha, koji je dobio 7-5, 6–78, 6–3, odservirao je 45 asova, čime je za jedan as popravio rekord po broju asova u mečevima na dva dobijena seta.

## Lični život 
* Karlovićev otac Vlado radio je kao meteorolog, a majka Gordana bila je zaposlena u poljoprivredi.
* Sa suprugom Alsionom vjenčao se 29. marta 2005. U septembru 2011. dobili su kćerku, koju su nazvali Jada Valentina.
* Jedna od njegovih omiljenih aktivnosti jest igranje košarke.
* Nosi broj cipela 49.
* Njegov korisnički račun na Twitteru poznat je po humorističkom sadržaju.

## Finala 
### Pojedinačno: 19 (8–11) 
|

|}

### Parovi: 3 (2–1) 
|

|}

## Uspjeh po sezonama 
### Pojedinačno 
### Parovi 
## Pobjede protiv igrača iz top 10 
## Reference 
## Vanjski linkovi 
* Zvanični sajt
* ATP-profil

Kategorija:Rođeni 1979.
Kategorija:Živi ljudi
Kategorija:Biografije, Zagreb
Kategorija:Hrvatski teniseri
Kategorija:Hrvatski olimpijci u tenisu
Kategorija:Teniseri na Olimpijskim igrama 2004.